jkorsvik/nowiki_second_scrape_merged huggingface dataset:
Limba (treslag)

Limba (Terminalia superba) er et treslag i familien Combretaceae.
Det er et stort, løvfellende tre som blir opptil 50 m høyt med en stammeomkrets på 5 m. Stammen er svært rett, og ved basis av stammen er det store brettrøtter som kan gå opptil 6 m over bakken. Barken er forholdsvis glatt, grå og flekkes av i små biter. Rotsystemet er ganske grunt, og eldre trær mister pælerota og støtter seg i stedet på brettrøttene.Bladene sitter spredt og er samlet ytterst på greinene. De er omvendt eggformede, 6–12 cm lange og 2,5–7 cm brede. Det er 7–8 par sidenerver, og bladstilken er 3–7 cm lang. Blomsterstanden er et 7–18 cm langt aks. Blomstene er små, grønnhvite og sittende. Blomstringen finnes sted samtidig med eller rett etter løvsprett og varer 2–5 uker. Insekter pollinerer blomstene. Fruktene modnes i løpet av regntida og blir modne samtidig som løvet felles og tørketida begynner. Frukten har vinger, inneholder ett frø og er 4–7 cm lang og 1,5–2,5 cm bred.Limba vokser 150–1000 moh. i tropisk lauvfellende skog med ei tørketid på fire måneder. Midlere årstemperatur må være 20–28 °C, og årsnedbøren bør ligge i området 1000–1800 mm. Arten er naturlig utbredt i tropisk Afrika fra Guinea og Den sentralafrikanske republikk sørover til Angola.Trevirket er kremgult, men hos noen trær har veden mørke årer. Det brukes til kryssfinér, dørblader, møbler og annen snekring. Limba brukes ofte i det ytterste trelaget på bordtennisracketer. Virket brukes både i hals og kropp på el-gitarer, for eksempel i den første modellen av Gibson Flying V. Lyst tre kalles limba blanc eller limba clair, mens mørkt tre kalles limba noir eller noyer du Mayombe. Andre navn på virket er korina, afara og fraké.  Ambrosiabiller i slekta Dolipygus forårsaker ofte råteskader på trærne.


== Galleri ==

		
		


== Referanser ==


== Eksterne lenker ==
(en) Limba (treslag) i Encyclopedia of Life 
(en) Limba (treslag) i Global Biodiversity Information Facility 
(en) Limba (treslag) hos ITIS 
(en) Limba (treslag) hos NCBI 
(en) Limba (treslag) hos The International Plant Names Index 
(en) Limba (treslag) hos Tropicos 
(en) Kategori:Terminalia superba – bilder, video eller lyd på Wikimedia Commons 
Terminalia superba – detaljert informasjon på Wikispecies
House Flipper

House Flipper er et simuleringsspill utviklet av Empyrean og utgitt av PlayWay S.A.. Det ble utgitt 17. mai 2018.


== Spillet ==
Spillet går ut på å renovere boliger for så å selge disse med en fortjeneste. Oppgaver som kan gjøres er for eksempel maling, flislegging, rengjøring, EL installasjon og riving. Spilleren kan selv dekorere sitt eget hus, fikse hus for kunder og kjøpe hus for renovering for salg.
Det er også mulig å «shine» opp i hagen. Her kan man da glippe gress, plante trær/blomster og mye mer.


== Referanser ==
Severus Sebkoht

Severus Sebokht (Klassisk syriakisk: ܣܘܪܘܣ ܣܝܒܘܟܬ), var en assyrisk forsker og biskop som ble født i Nisibis, Syria i 575 og døde i 667.
Lite er kjent om hans tidlige liv, men han var en av de ledende intellektuelle i Syria i det 7. århundre, og underviste ved Nisibisskolen. I 612 forlot han stillingen på grunn av en læremessig uenighet med Den assyriske kirke, og han ble aktiv i Den syrisk-ortodokse kirke. Han bosatte seg i klosteret Qenneshre nær bredden av Eufrat.Han underviste i aristotletisk filosofi, og skrev i 638 en stor avhandling om syllogisme. Han var likevel kritisk til  grekernes tendens til å se på seg selv som intellektuelt overlegne, og uttrykker  i et skrift fra 662 sin beundring overfor inderne som praktiserer et tallsystem med bare ni tegn. Severus er derfor trolig den første syrer som nevner det som siden har blitt kalt det arabiske tallsystemet knappe tre tiår etter arabernes erobring av Syria.Han skrev en større avhandling om bruk av astrolabium. Avhandlingen inneholder 25 kapitler og gir detaljerte forklaringer av målinger av bevegelser av himmellegemene.


== Se også ==
Arabiske tall
Astrolabium


== Referanser ==


== Eksterne lenker ==
Severus-Sebokht (Encyclopædia Britannica)
Jenkins, Philip. The Lost History of Christianity (p. 77). HarperOne. Kindle Edition. ISBN ISBN 9780061472817
Eker’n

Eker'n er en tidligere hoppbakke som ligger på Lambertseter i Oslo. Bakken ble bygget under krigen som bedriftsbakke for Ekebergbanen, derav navnet Eker'n. Bakken ble gitt til nyopprettede Høgda I.F. (som blant annet hadde medlemmer fra den nærliggende brakkebyen) i 1945. Høgda I.F. ble døpt om til Lambertseter I.F. i november 1952 ettersom foreningen vokste i takt med den nye drabantbyen på Lambertseter, og derfor tiltrakk seg medlemmer fra et større område. Før Høgda I.F. tok over bakken var den naturlig anlagt med hopp laget av snø. Eker'n blir ofte omtalt i sammenheng med Bekkelagsbakkene som ligger noe lengre nord.


== Referanser ==


== Eksterne lenker ==
(no) Guttenes holmenkollrenn i Bekkelagsbakkene på NLIs Lokalhistoriewiki.
Cephalosdrophus

Cephalosdrophus er en slekt av billene i delgruppen (underfamilien) Platyninae i familiegruppen løpebiller. 


== Utseende ==
En middelsstor (13-16 millimeter), avlang, blanke, svarte løpebiller, antenner og bein brune. Hodet er mye lengre enn bredt, litt bredere forover, med små fasettøyne som sitter nær forkanten, kjevene kraftige og rundt en tredjedel av hodets lengde. Antennene er tynne og rundt halve kroppslengden. Pronotum er hjerteformet, tydelig lengre enn bredt. Dekkvingene er ovale med kraftige punktstriper, en del bredere enn forkroppen. Arten mangler flygevinger.


== Levevis ==
Arten er funnet mellom 1500-2800 meter over havet.


== Utbredelse ==
Slekten er utbredt i Kina (Ningxia).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Platynini Bonelli, 1810
slekten Cephalosdrophus Lassalle & Marcilhac, 1999
Cephalosdrophus marinae (Lassalle & Marcilhac, 1999)


== Referanser ==


== Litteratur ==


== Eksterne lenker ==
(en) Cephalosdrophus i Global Biodiversity Information Facility 
Cephalosdrophus – detaljert informasjon på Wikispecies
Deliaesianum

Deliaesianum er en slekt av biller i underfamilien Pterostichinae i familien løpebiller.


== Utseende ==
Middelsstore, avlangt-ovale, blanke løpebiller.


== Levevis ==


== Utbredelse ==
Artene er utbredt i Asia (Nepal, India).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae
slekten Deliaesianum  Morvan, 1999
Deliaesianum bengalense (Chaudoir, 1878)
Deliaesianum damruz Morvan, 1999
Deliaesianum deliae Morvan, 1999
Deliaesianum kucerai Morvan, 2007
Deliaesianum nepalensis Morvan, 1999
Deliaesianum queinneci Deuve, 1986


== Referanser ==


== Eksterne lenker ==
(en) Deliaesianum i Encyclopedia of Life 
(en) Deliaesianum i Global Biodiversity Information Facility 
Deliaesianum – detaljert informasjon på Wikispecies
Henvelik

Henvelik er en slekt av biller i underfamilien Pterostichinae i familien løpebiller.


== Utseende ==
Middelsstore, avlangt-ovale, blanke løpebiller.


== Levevis ==


== Utbredelse ==
Artene er utbredt i Asia (Nepal, Sikkim).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae
slekten Henvelik  Morvan, 1999
Henvelik kalchhigenn Morvan, 1999
Henvelik kucerai Morvan, 2004


== Referanser ==


== Eksterne lenker ==
(en) Henvelik i Global Biodiversity Information Facility 
Henvelik – detaljert informasjon på Wikispecies
Spis de rike

«Spis de rike» (engelsk: Eat the rich!) er et sitat fra den sveitsiske opplysningsfilosofen Jean-Jacques Rousseau knyttet til klassekamp og antikapitalisme.
Uttrykket ble beryktet i det 21. århundre som et politisk slagord som respons på utbredt økonomisk ulikhet og fattigdom. 
Ifølge historikeren Adolphe Thiers holdt Pariserkommunens prokurator Pierre Gaspard Chaumette en tale til byens befolkning 14. oktober 1793 hvor han sa:

Rousseau était peuple aussi, et il disait: Quand le peuple n'aura plus rien à manger, il mangera le riche.
Rousseau, som også var en av folket, sa: Når folket ikke har mer å spise vil de spise de rike.Slagordet er, i form og betydning, ganske likt det norske ordtaket «når krybben er tom bites hestene», men med en litt mer truende undertone. Slagordet er flittig brukt på venstresiden, gjerne med et visst glimt i øyet. Sitatet brukes også gjerne i overskrifter og lignende for å vise at det er snakk om å bedre folket levekår på bekostning av de rike. Spis De Rike var også navnet på en filmklubb som holdt til i kulturhuset Hausmania.


== Referanser ==
BMW Championship

BMW Championship kan vise til:

BMW PGA Championship, golfturnering på Europatouren i golf for menn.
BMW Tennis Championship, tennisturnering på Challenger-touren.
Western Open, golfturnering på PGA-touren.
Kåre Fløisand

Kåre Fløisand (født 1928) var ansvarlig for driften av Norges første kommersielle datamaskin, EMMA, ved Universitetet i Bergen, først som forskningsassistent og senere som avdelingsleder. Han begynte i Rasjonaliseringdirektoratet i februar 1970, hvor han senere ble direktør. Fløisand tok initiativ til den første utredningen om personvern og elektronisk databehandling ved Universitetet i Oslo, noe som ble starten på et pioneerarbeid innen personvern som har satt internasjonale spor:Statens rasjonaliseringsdirektorat var bl a sekretariat for det daværende Rådet for databehandling i staten, og de sendte forsommeren 1970 en forespørsel til Institutt for privatrett om man kunne påta seg en utredning av «personlighetsvern og statlige databanker»I 1999 var Kåre Fløisand pensjonist, men ble leid inn som prosjektleder for å forberede overgangen til år 2000 (År 2000-problemet) i Statens forvaltningsteneste. 
Kåre Fløisand har vært medlem av en rekke ulike råd, blant annet rådet for rettsinformasjon i 1980 og overordnet styringsgruppe for EDB i helsevesenet i årene 1981-1986.


== Referanser ==
Poul Bukier

Poul Bukier (1744–1812) var en norsk embetsmann. Han var sønn av krigskommissær og justisråd Thomas Bukier (må ikke forveksles med Bukiers sønn), og en av elleve søsken. Bukier giftet seg med Anna Hammer Cudrio i 1789. Dette var hans andre eksteskap ut av tre. I 1791 fikk de sønnen Thomas Bukier sammen. Da Karen Cudrio døde i 1797 arvet de gården Skullerud som ble i familiens eie i 130 år. Da Bukier døde i 1812 overtok sønnen fra eksteskapet med Cudrio, Thomas Bukier, gården etter å ha vært i farens eie i 15 år. Han tiltrådte som fogd i Aker (inkl. Follo) den 10. desember 1772 og satt med dette embetet frem til 7. mars 1806. 


== Nicolai Wergeland ==
Bukier må ha vært en betydelig skikkelse, da Nicolai Wergeland skrev en lengre gravskrift til ham. Etter en del betraktninger ble det blant annet skrevet:... Traadte han tidlig i sin Faders Fodspor Og kom som Yngling i Statens Tjeneste, I militaire og civile Embeder Tilbragte han henved et halvt Seculum Stedste erkjendt og agtet Som rederlig og flittig Mand. I hans sidse Post Som Slotsfoged og Foged over Aggers og Follog Arbeidede han længst Og var i ligesaa omhyggelig bange for At forøge den nedtrykte Armods Byrder Som nogensisnde at besvige Statens Indtægter.Etter redgjøring av hans eksteskap og barn skrives det videre:... Flere Gange syntes Lykken At ville aabne ham sin gyldne Favn; Men skjønt den flygtig drog sig tilbage Levnedes ham dog det sande Held: Et Liv frit for Næringssorger Medborgeres Agtelse og Venskab, Slægtninges Omhu og Kjærlighed, Og mange af Livets mundtre Glæder, Som han velvillig delte med andre. Træt af Dagens Byrde Drog han omsider tilbage Og nød en føie Tid Privatlivets fortjente Ro Indtil et pludselig og smertelig Tilfælde Berøvede ham den forhen vante Legems Sundhed og Styrke. I de tvende sidste af hans Leveaar Med Taalmod Men stundom med Suk om Opløsningen Bar han denne Skjæbne Til Dødens venlige Haand borttog hans Smerter. Nu slumrer han sødelig Og Venskab bekranser hans Urne
N. W.


== Referanser ==
Halvor Haukerud

Halvor Haukerud (født 23.september 1972) er en norsk gründer, foredragsholder og forfatter.Halvor Haukerud er utdannet sivilingeniør ved NMBU, men har de siste årene årene holdt kurs, foredrag og workshops om ledelse og organisasjonsutvikling. Han er fra Størjebygda i Nord-Odal.
Haukerud er daglig leder i Motarbeider AS. Grunntanken bak Motarbeider er å presentere ordentlige ting på en munter måte og få folk til å kjenne igjen situasjoner og problemstillinger fra sin egen arbeidshverdag. Ved å snu ting på hodet og gis publikum muligheten til å møte seg selv i døra på en ufarlig måte. Hans tanker rundt organisasjonsutvikling endte i 2017 med utgivelse av boken med- og MOTARBEIDERBOKA på Gyldendal forlag, og en helaftens forestilling, Ny dag – Nye nederlag!, på Edderkoppen Scene 19. og 26. september 2019.Haukerud har mange års erfaring som skuespiller, instruktør, manusforfatter og produsent. Han har blant annet skrevet manus til Politiker for en dag – et interaktivt besøkssenter for ungdom i Folketinget i København. Gjennom firmaet Kultur og Ukultur AS hadde han ansvar for all produksjon av kultur i forbindelse med markeringen av Norsk Sykepleierforbunds 100 års jubileum i 2012 og jubileumsforestillingen Vi ser videre i Den Norske Opera & Ballett med over 100 medvirkende på scenen.I februar 2020 startet han podcasten #mislykka sammen med Ole Andre Sivertsen. Podcasten har som mål å inspirere, underholde, spre kunnskap, og vise at det ikke er så farlig å le av seg selv. Skaperne ønsker å endre holdningen til det å feile slik at det å mislykkes ikke medfører et sosialt fall men heller sees på som et forsøk man er stolt av. I første episode forteller Christer Falck om sitt forsøk på å lage tidenes 50-årsgave til Prince.


== Bibliografi ==
Med- og motarbeiderboka: for deg som jobber eller bare er ansatt, Gyldendal forlag 2017 - ISBN 9788205500204


== Referanser ==


== Eksterne lenker ==
Offisielt nettsted
med- og MOTARBEIDERBOKA på Issuu
Podcasten #mislykka
Strukturell rasisme

Strukturell rasisme (engelsk: structural racism) defineres i Cambridge Dictionary som «lover, regler eller offisiell politikk i et samfunn som resulterer i og støtter en fortsatt urettferdig fordel for noen mennesker og urettferdig eller skadelig behandling av andre basert på rase.» Enkelte benytter begrepene «institusjonell» eller «systemisk» rasisme for å beskrive en form for offisiell eller systematisk rasisme, mens «strukturell» rasisme oppfattes som en form for implisitt, ikke-institusjonalisert rasisme. Begrepsbruken er imidlertid varierende. I Store norske leksikon (Snl) står det følgende:
 

«I land hvor alle grupper er formelt og juridisk likestilte, kan rasediskriminering likevel foregå i mer usynlige og upersonlige former. Når slik usynlig diskriminering skjer som følge av lover, regelverk eller praksiser i private eller offentlige institusjoner kalles det institusjonell diskriminering. Fordi det er snakk om usynlige strukturer i samfunnet som kan virke utestengende og diskriminerende på individer på grunn av deres etniske bakgrunn, betegnes denne formen for diskriminering også som strukturell rasisme.»
I et Civita-innlegg kommenterte Torkel Brekke dette Snl-sitatet slik: 

«Her sier altså Snl at strukturell rasisme er det samme som institusjonell rasisme. Man sier at institusjonell rasisme er usynlig, og samtidig at den skjer som følge av lover, regler og praksiser i institusjoner. Man sier i tillegg at diskriminering som følger av lover, regelverk og praksiser skjer i land hvor grupper er formelt og juridisk likestilte. Rasismen kan imidlertid ikke være både 1) usynlig, upersonlig og frakoblet lover og regelverk og samtidig 2) resultat av lover, regelverk og praksiser i private eller offentlige institusjoner, slik Snl hevder. Når en respektabel kilde, som er skrevet av eksperter, roter det til på denne måten, er det ikke rart at journalister og samfunnsdebattanter får lignende problemer med begrepsavklaring.»
Julia Orupabo, sosiolog og seniorforsker ved Institutt for samfunnsforskning, definerer strukturell rasisme slik:

«Begrepet «strukturell rasisme» forsøker å forklare diskriminering ved å peke på underliggende strukturer. Det kan være forutinntatte holdninger. Eller økonomiske eller sosiale systemer som fører til at noen kommer dårligere ut.»
Orupabo er imidlertid usikker på nytten av begrepet i norsk sammenheng.

«En tung, strukturorientert tilnærming til rasisme passer bedre i samfunn som USA. Landet har vært preget av gjentatte «rasekonflikter». De har en helt annen historie enn Norge.»

Tanken om strukturell rasisme er knyttet til «kritisk raseteori» («Critical race theory (CRT)». Kritiske raseteoretikere mener at lovverket og de juridiske institusjonene (først og fremst i USA) er iboende rasistiske i den grad de skaper og opprettholder sosiale, økonomiske og politiske ulikheter mellom hvite og ikke-hvite, spesielt afroamerikanere.


== Referanser ==


== Eksterne lenker ==
Strukturell rasisme i en strukturelt inkluderende velferdsstat? Arnfinn H. Midtbøen i Tidsskrift for samfunnsforskning 01 / 2021 (Volum 62)
Galiciotyphlotes

Galiciotyphlotes er en slekt av billene i delgruppen (underfamilien) markløpere (Harpalinae) i familiegruppen løpebiller. 


== Utseende ==
En liten (ca. 4 millimeter), avlang og litt flat, blind, gulbrun løpebille. Kroppen er kledt med en del lange, utstående børstehår. Hodet er firkantet, litt lengre enn bredt uten fasettøyne, kjevene slanke og rundt halvparten så lange som resten av hodet. Antennene er litt over halvparten så lange som kroppen. Pronotum er avrundet trapesformet, litt lengre enn bredt, med en markert midfure. Dekkvingene er litt rundede med fine punktstriper.


== Levevis ==
Typeeksemplarene ble funnet under en stor stein i en skog (under et kratt av kristtorn).


== Utbredelse ==
Arten er kjent fra det nordvestlige Spania (Sierra de Ancares).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie markløpere Harpalinae Bonelli, 1810
stammen Platynini Bonelli, 1810
slekten Galiciotyphlotes Assmann, 1999Galiciotyphlotes weberi Assmann, 1999


== Referanser ==


== Litteratur ==


== Eksterne lenker ==
(en) Galiciotyphlotes i Global Biodiversity Information Facility 
(en) Galiciotyphlotes hos Fauna Europaea 
Galiciotyphlotes – detaljert informasjon på Wikispecies
Kalchdigor

Kalchdigor er en slekt av billene i delgruppen (underfamilien) Platyninae i familiegruppen løpebiller. 


== Utbredelse ==
Slekten er utbredt i Asia.


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae Bonelli, 1810
slekten Kalchdigor Morvan, 1999
Kalchdigor deuvei Morvan, 1999


== Referanser ==


== Eksterne lenker ==
(en) Kalchdigor i Global Biodiversity Information Facility 
Kalchdigor – detaljert informasjon på Wikispecies
Lagadstard

Lagadstard er en slekt av billene i delgruppen (underfamilien) Platyninae i familiegruppen løpebiller. 


== Utbredelse ==
Slekten er utbredt i Asia (Nepal).


== Systematisk inndeling ==
Det noe uvanlige slektsnavnet er tatt fra bretonsk.

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae Bonelli, 1810
slekten Lagadstard Morvan, 1999
Lagadstard damruz Morvan, 1999


== Referanser ==


== Eksterne lenker ==
Artikkelen har ingen egenskaper for arter i Wikidata
John Henry (politiker)

John Henry (født 1. november 1800 ved Stanford i Kentucky, død 28. april 1882 i St. Louis, Missouri) var en amerikansk politiker (whig). Han var representant i Representantenes hus fra 5. februar til 3. mars 1847.
Da Abraham Lincoln ble valgt til president løsrev 7 stater seg fra Unionen; det anså John Henry og hans stab som et opprør og avviste løsrivelsen.


== Referanser ==
Lassalleianum

Lassalleianum er en slekt av billene i delgruppen (underfamilien) Platyninae i familiegruppen løpebiller. 


== Utbredelse ==
Slekten er utbredt i Asia (Nepal).


== Systematisk inndeling ==
Det noe uvanlige slektsnavnet er tatt fra bretonsk.

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae Bonelli, 1810
slekten Lassalleianum Morvan, 1999
Lassalleianum damhenvel Morvan, 1999
Lassalleianum lassallei Morvan, 1999


== Referanser ==


== Eksterne lenker ==
(en) Lassalleianum i Global Biodiversity Information Facility 
Lassalleianum – detaljert informasjon på Wikispecies
Ola Mørk Sandvik

Ola Mørk Sandvik (1911–1993) var en norsk arkitekt. 
I samarbeid med Bernt Heiberg har han tegnet Utenriksdepartementets bygning på 7. juni-plassen i Oslo.


== Referanser ==
Meleagros (bille)

Meleagros er en slekt av løpebiller i delgruppen (underfamilien) Platyninae.


== Utseende ==
Middelsstore (10-14 millimeter), slanke og litt flate, blanke, metallisk fargede løpebiller. Hodet er sekskantet med ganske små, rundede fasettøyne. Pronotum er sekskantet, bredest noe foran midten, nokså varierende i bredde. Dekkvingene er jevnbrede eller litt utvidete bakover og har tydelige punktstriper.


== Levevis ==


== Utbredelse ==
Slekten er utbredt i Asia (Myanmar, Nepal, Bhutan, India, Kina, Vietnam).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Platyninae Bonelli, 1810
slekten Meleagros  Kirschenhofer, 1999
Meleagros astericollis Fedorenko, 2020
Meleagros burmanensis Morvan, 2004
Meleagros coeruleus Kirschenhofer, 1999
Meleagros laticeps Fedorenko, 2020
Meleagros pseudosinicola Fedorenko, 2020
Meleagros setulosus Fedorenko, 2020
Meleagros sikkimensis (Andrewes, 1923)
Meleagros sinicola Morvan, 2006


== Referanser ==


== Eksterne lenker ==
(en) Meleagros (bille) i Encyclopedia of Life 
(en) Meleagros (bille) i Global Biodiversity Information Facility 
Meleagros – detaljert informasjon på Wikispecies
Antarctiola

Antarctiola er en slekt av billene i delgruppen (underfamilien) Pterostichinae i familiegruppen løpebiller.  


== Utseende ==
Middelsstore, avlangt-ovale, blankt brunlige løpebiller med gule antenner og bein. Hodet er firkantet med utstående, middelsstore fasettøyne, kjevene ikke forstørrede, antennene middels lange og tynne. Pronotum er rundet, bredere enn langt, dekkvingene er nesten jevnbrede med ganske fine punkstriper.


== Levevis ==
Artene lever på bakken, mest i fuktige til våte habitater. De er nattaktive rovdyr.


== Utbredelse ==
Slekten er utbredt i det sørlige Sør-Amerika (Argentina).


== Systematisk inndeling ==

ordenen biller, Coleoptera Linnaeus, 1758
underordenen Adephaga Schellenberg, 1806
overfamilien løpebiller og vannkalver, Caraboidea Latreille, 1802
familien   løpebiller, Carabidae Latreille, 1802
underfamilie Pterostichinae Bonelli, 1810
slekten Antarctiola Straneo, 1951
Antarctiola amaroides (Motschulsky, 1866)
Antarctiola laevigata (Putzeys, 1875)
Antarctiola laevis Straneo, 1951
Antarctiola motschulskyi (Csiki, 1931)


== Eksterne lenker ==
(en) Antarctiola i Encyclopedia of Life 
(en) Antarctiola i Global Biodiversity Information Facility 
(en) Kategori:Antarctiola – bilder, video eller lyd på Wikimedia Commons 
Antarctiola – detaljert informasjon på Wikispecies